Responsorial Psalm

ජේසුස් වහන්සේ මෙසේ කී සේක. “නෝවාගේ දවස්වල දී සිදු වූ ලෙස ම මනුෂ්‍ය - පුත්‍රයාගේ පුනරාගමනය ද සිදු වන්නේ ය. එකල, ජල ගැල්මට පෙර, නෝවා නැවට ඇතුළු වූ දිනය දක්වා, ඔවුහු කමින් බොමින්, ආවාහ විවාහ වෙමින් කල් යැවූ හ. ජල ගැල්ම පැමිණ සියල්ලන් ගසා ගෙන යන තුරු ඔවුහු කිසිවක් නොදත්හ. මනුෂ්‍ය-පුත්‍රයාගේ පුනරාගමනයේ දී ද එලෙස ම සිදුවනු ඇත. එකල මනුෂ්‍යයෝ දෙදෙනෙක් කෙතෙහි සිටිනු ඇත; එක් කෙනෙක් ගනු ලබන්නේ ය. අනික් තැනැත්තා අත්හැරදමනු ලබන්නේ ය. ස්ත්‍රීහු දෙදෙනෙක් ඇඹරුම් ගලේ අඹරමින් සිටිනු ඇත. එක් කෙනෙක් ගනු ලබන්නී ය; අනික් තැනැත්තිය අත්හැර දමනු ලබන්නී ය. එබැවින් අවදිව සිටින්න. ඔබගේ සමිඳාණන් වහන්සේ කිනම් දවසක වඩින සේක් දැයි ඔබ ‍නොදන්නාහු ය. සොරා කොයි යාමයේ එන්නේ දැයි ගෙදර ස්වාමියා දැන සිටියා නම්, ඔහු ‌නොනිදා සිට තමාගේ ගෙය බිඳීමට ඉඩ නොදෙන බව දැනගන්න. එබැවින් ඔබත් සූදානම්ව සිටින්න. කුමක් නිසාද ඔබ බලාපොරොත්තු නොවන පැයක දී මනුෂ්‍ය - පුත්‍රයාණෝ වඩින සේක.”